സഞ്ജുവിനും ടീമിനും മിന്നും ജയം :സ്റ്റാറായി ഓപ്പണിങ് ജോഡി മലയാളി ക്രിക്കറ്റ് ആരാധകര് എല്ലാം വളരെ ആകാംക്ഷയോടെ നോക്കുന്നു സയ്യദ് മുഷ്താഖ് അലി ട്രോഫിയില് സഞ്ജു സാംസണ് നായകനായ കേരള ടീമിന് മറ്റൊരു മാസ്മാരിക ജയം. എല്ലാ അര്ഥത്തിലും എതിരാളികളെ തകര്ത്ത കേരള ടീം ആസാമിന് എതിരെയാണ് 8 വിക്കറ്റ് ജയം കരസ്ഥമാക്കിയത്. ആദ്യം ബാറ്റിങ് ആരംഭിച്ച ആസം ടീമിനെ വെറും 121 റണ്സില് ഒതുക്കിയ കേരള ടീം ബൗളര്മാര് മറ്റൊരു ജയവും ഒപ്പം പ്രധാന പോയിന്റുമാണ് നല്കിയത്. മറുപടി ബാറ്റിങ്ങില് ആസാം ടോട്ടലിന് നേരെ കരുതലോടെ ബാറ്റ് വീശിയ കേരള ടീം ഓപ്പണര്മാര് മികച്ച അര്ദ്ധ സെഞ്ച്വറി കൂട്ടുകെട്ട് സൃഷ്ടിച്ചു. കേരളത്തിനായി സ്റ്റാര് ഓപ്പണര് രോഹന് കുന്നുമ്മല് 56 റണ്സ് പുറത്താവതെ നേടി. മനോഹരമായ ഷോട്ടുകളുമായി ആദ്യ ഓവര് മുതല് കളിച്ച താരം 53 ബോളില് നിന്നും 4 ഫോറും ഒരു സിക്സും കൂടി അടിച്ചാണ് 56 റണ്സ് അടിച്ചെടുത്തത്. കൂടാതെ ടീമിലെ മറ്റൊരു ഓപ്പണറായ മുഹമ്മദ് അസറുദീന് 24 റണ്സ് നേടി. ഒരുവേള അസറുദ്ധീന് വിക്കറ്റ് വേഗം നഷ്ടമായത് അവസാന ഓവറുകളില് അല്പ്പം ആശങ്ക സമ്മാനിച്ചെങ്കിലും പിന്നീട് വന്ന സഞ്ജു സാംസണ് 14 സച്ചിന് ബേബി 21എന്നിവര് രണ്ടാം ജയം നേടികൊടുത്തു. അതേസമയം കഴിഞ്ഞ കളിയില് തോറ്റ കേരള ടീമിന് ഈ ജയം പ്രധാനമായിരുന്നു. പരിക്ക് കാരണം മികച്ച ഫോമിലുള്ള സീനിയര് താരം റോബിന് ഉത്തപ്പ ഈ മത്സരത്തിലും കളിച്ചിരുന്നില്ല. കൂടാതെ ഇനിയുള്ള മത്സരങ്ങളും സെമിയിലേക്ക് മുന്നേറുവാന് കേരള ടീമിന് വളരെ ഏറെ നിര്ണായകമാണ്. ആസാം ടീമിനായി ബാറ്റിങ്ങില് ക്യാപ്റ്റനായ റിയാന് പരാഗ് ടോപ് സ്കോറായി. കേരളത്തിനായി പേസര് ബേസില് തമ്ബി മൂന്നും ഓഫ് സ്പിന്നര് ജലജ് സക്സേന 2 വിക്കറ്റും വീഴ്ത്തി